दूसरे विश्वयुद्ध को खत्म हुए कुछ ही साल हुए थे। यह विश्वयुद्ध भले ही दुनिया के लिये तबाही लेकर आया हो, कई देशों की सत्ताओं के धुर्रे उड़ा गया हो, इंग्लैंड का चांद-सूरज एक कर गया हो, लेकिन वरदान साबित हुआ अमेरिका के लिये, और भारतीय मुख्यधारा में स्थापित बनियों के लिये, या उन्हीं की तरह पैसे से पैसा बनाने वालों के लिये, जिनकी आटे की चक्की या फुटपाथिया कपड़े की दुकान देखते ही देखते औद्योगिक साम्राज्य में बदल गईं।